Umarov dzsihádot hirdetett nemcsak Oroszországgal szemben, de más nem muzulmán vallásúakkal szemben is és kirobbantotta a jelenleg is zajló észak-kaukázusi felkelést. Lépésével a korábbi, nemzeti alapú függetlenségi küzdelmet vallási indíttatású szalafista irányú mozgalommá változtatta. Az emirátus megteremtéséért küzdő ellenállók több gerillatámadást szerveztek az orosz hadsereg ellen, illetve hajtottak végre merényleteket Oroszországban, de ők voltak a felelősek a 2013-as bostoni robbantásért is. Az Emírséget Oroszország, majd később az Egyesült Államok, az ENSZ, Nagy-Britannia, Kanada és az Egyesült Arab Emírségek is terrorszervezetté nyilvánította.